Diari Oficial de la Generalitat Valenciana


Sumari del DOGV 8110, del 22-08-2017 (2017/6742)

Notificació de la sentència dictada en el procediment de guarda i custòdia contenciós número 786/2016.
------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6742


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia contenciós número 786/2016. [2017/6742]  
Família, guarda, custòdia o aliments de fills menors no matrimonials no consensuats 000786/2016  
De: Blanca Elena Antelo Campos.  
Procuradora: Mercedes Barrachina Bello.  
Contra: Ricardo Soleto Moreno, en rebel·lia.  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 000786/2016 a instàncies de Blanca Elena Antelo Campos contra Ricardo Soleto Moreno, que prové de guarda, custòdia o aliments de fills menors no matrimonials no consensuats número 000786/2016, s'ha dictat la següent resolució el contingut de la qual pel que fa a la dispositiva és com segueix:  
  
«Dispositiva  
Estime substancialment la demanda plantejada per Blanca Elena Antelo Campos, representada per la procuradora dels tribunals Mercedes Barrachina Bello, contra Ricardo Soleto Moreno, declarat en rebel·lia atesa la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia, habitatge i aliments de fill menor, i dispose les mesures definitives següents derivades del cessament de la convivència entre les parts:  
- Atribuïsc l'exercici exclusiu de la pàtria potestat sobre la filla menor, [?], a la mare, Blanca Elena Antelo Campos.  
- Atribuïsc la guarda i custòdia de la filla menor a la mare, Blanca Elena Antelo Campos.  
- Establisc en aquesta resolució un règim de visites a favor del progenitor, si torna a Espanya, absolutament lliure amb la filla menor, el qual resta a criteri seu.  
- Ricardo Soleto Moreno contribuirà com a prestació per aliments per als fills, [?], a través de l'abonament a la mare, Blanca Elena Antelo Campos, en el compte bancari que aquesta designe, per mesos anticipats i dins dels cinc primers dies de cada mes, amb la quantitat mensual de 300 euros, 150 euros mensuals per a cada fill, la suma pecuniària de la qual serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari dels fills.  
Tot això sense fer una condemna especial a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar al llibre corresponent, i porteu-ne un testimoniatge a les actuacions originals, notifique-la a les parts i feu-los saber que, contra aquesta sentència, hi podran interposar en aquest jutjat un recurs d'apel·lació dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal i el mateix dia de la seua data.»   
  
I perquè valga de notificació de forma legal a Ricardo Soleto Moreno en el Diari Oficial de la Generalitat Valenciana, expedisc aquest edicte.  
  
València, 20 de maig de 2017.- La lletrada de l'Administració de justícia: Vicenta María Casañ Arandiga.